CELEX: 62020TN0249
Language: fi
Date: 2020-04-28 00:00:00
Title: Asia T-249/20: Kanne 28.4.2020 – Sabra v. neuvosto

29.6.2020   
            
            
               FI
            
            
               Euroopan unionin virallinen lehti
            
            
               C 215/55
            
         
      Kanne 28.4.2020 – Sabra v. neuvosto
      (Asia T-249/20)
      (2020/C 215/63)
      Oikeudenkäyntikieli: englanti
      
         Asianosaiset
      
      
         Kantaja: Abdelkader Sabra (Beirut, Libanon) (edustajat: M. Lester, QC, ja solicitor A. Bradshaw)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaiset toimenpiteet siltä osin kuin niitä sovelletaan häneen
               
            
                  —
               
               
                  velvoittamaan vastaajan vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kantaja vaatii unionin yleistä tuomioistuinta kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 17.2.2020 annetun neuvoston täytäntöönpanopäätöksen (YUTP) 2020/212 (1) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 17.2.2020 annetun neuvoston täytäntöönpanoasetuksen (EU) 2020/211. (2)
      
      Kanteensa tueksi kantaja vetoaa siihen, että hänen nimensä lisääminen riidanalaisiin toimenpiteisiin johtui neuvoston ilmeisistä arviointivirheistä. Erityisesti kantaja väittää, että
      
                  —
               
               
                  hän ei ole merkittävä Syyriassa toimiva liikemies 18.1.2012 annetun neuvoston asetuksen (EU) N:o 36/2012 (3) 15 artiklan 1 kohdan a alakohdassa tarkoitetulla tavalla
               
            
                  —
               
               
                  hänellä ei ole yhteyksiä tai vaikutusvaltaa Syyrian hallintoon eikä häneen liity vaaraa kieltojen kiertämisestä asetuksen N:o 36/2012 15 artiklan 1 kohdan b alakohdassa tarkoitetulla tavalla, ja että
               
            
                  —
               
               
                  hän ei millään tavalla tue Syyrian hallintoa tai saa siitä hyötyä.
               
            
         (1)  EUVL 2020, L 43I, s. 6.
      
         (2)  EUVL 2020, L 34I, s. 1.
      
         (3)  Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012 (EUVL 2012, L 16, s. 1).